CELEX: 62015CN0332
Language: fi
Date: 2015-07-06 00:00:00
Title: Asia C-332/15: Ennakkoratkaisupyyntö, jonka Tribunale di Treviso (Italia) on esittänyt 6.7.2015 – Rikosoikeudenkäynti Giuseppe Astonea vastaan

28.9.2015   
            
            
               FI
            
            
               Euroopan unionin virallinen lehti
            
            
               C 320/16
            
         Ennakkoratkaisupyyntö, jonka Tribunale di Treviso (Italia) on esittänyt 6.7.2015 – Rikosoikeudenkäynti Giuseppe Astonea vastaan
   (Asia C-332/15)
   (2015/C 320/23)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Treviso
   
      Rikosoikeudenkäynnin asianosainen pääasiassa
   
   Giuseppe Astone
   
      Ennakkoratkaisukysymykset
   
   
               1)
            
            
               ovatko 28.11.2006 annetun direktiivin 2006/112/EY (1) säännökset, siten kuin niitä on tulkittu perusteluosassa mainitussa yhteisön oikeuskäytännössä, esteenä jäsenvaltioiden kansallisen lainsäädännön säännöksille – esimerkiksi edellä esitetyille Italiassa voimassa oleville säännöksille (tasavallan presidentin asetuksen nro 633/1972 19 §) – joissa poissuljetaan myös rikoslainsäädännön soveltamisen yhteydessä mahdollisuus käyttää vähennysoikeutta, jos arvonlisäveroilmoituksia ei ole jätetty, ja erityisesti ilmoitusta, joka koskee toista vuotta sen vuoden jälkeen, jona vähennysoikeus syntyi;
            
         
               2)
            
            
               ovatko 28.11.2006 annetun direktiivin 2006/112/EY säännökset, siten kuin niitä on tulkittu perusteluosassa mainitussa yhteisön oikeuskäytännössä, esteenä jäsenvaltioiden kansallisen lainsäädännön säännöksille – esimerkiksi edellä esitetyille Italiassa voimassa oleville säännöksille (tasavallan presidentin asetuksen nro 633/1972 25 ja 39 §) – joissa poissuljetaan mahdollisuus ottaa huomioon rikoslainsäädännönkään soveltamisen yhteydessä arvonlisäveron vähentämiseksi ostolaskuja, joita verovelvollinen ei ole millään tavoin kirjannut.
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).